ব্রেন্ডা ফ্রিকার
ব্রেন্ডা ফ্রিকার (ইংরেজি: Brenda Fricker; জন্ম: ১৭ ফেব্রুয়ারি ১৯৪৫) হলেন একজন আইরিশ অভিনেত্রী। তিনি ত্রিশটির অধিক চলচ্চিত্র ও টেলিভিশন নাটকে অভিনয় করেছেন। তিনি মাই লেফট ফুট (১৯৮৯) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। তিনি প্রথম আইরিশ অভিনেত্রী হিসেবে এই পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্রসমূহ হল হোম অ্যালোন টু: লস্ট ইন নিউ ইয়র্ক (১৯৯২), সোয়ান (১৯৯৬), দ্য ওয়ার ব্রাইড (২০০১), ভেরোনিকা গেরিন (২০০৩), ইনসাইড আই অ্যাম ড্যান্সিং (২০০৪), এবং আলবার্ট নবস (২০১১)। ২০১৪ সালে তিনি অভিনয় থেকে সাময়িকভাবে অবসর নেন।